CELEX: 52013DP0208
Language: bg
Date: 2013-05-22 00:00:00
Title: Решение на Европейския парламент от 22 май 2013 г. относно предложението на Европейския съвет да не се свиква конвент за добавянето към Договора за Европейския съюз и Договора за функционирането на Европейския съюз на Протокол относно прилагането на Хартата на основните права на Европейския съюз към Чешката република (00091/2011 — C7-0386/2011 — 2011/0818(NLE))

12.2.2016   
            
            
               BG
            
            
               Официален вестник на Европейския съюз
            
            
               C 55/140
            
         P7_TA(2013)0208
   Проект на протокол относно прилагането на Хартата на основните права на Европейския съюз към Чешката република ***
   Решение на Европейския парламент от 22 май 2013 г. относно предложението на Европейския съвет да не се свиква конвент за добавянето към Договора за Европейския съюз и Договора за функционирането на Европейския съюз на Протокол относно прилагането на Хартата на основните права на Европейския съюз към Чешката република (00091/2011 — C7-0386/2011 — 2011/0818(NLE))
   (Одобрение)
   (2016/C 055/32)
   
      Европейският парламент,
   
               —
            
            
               като взе предвид писмото на чешкото правителство до Съвета от 5 септември 2011 г. относно проекта за Протокол относно прилагането на Хартата на основните права на Европейския съюз („Хартата“) към Чешката република,
            
         
               —
            
            
               като взе предвид писмото на председателя на Европейския съвет от 25 октомври 2011 г., адресирано до председателя на Европейския парламент, във връзка с проект за Протокол относно прилагането на Хартата към Чешката република,
            
         
               —
            
            
               като взе предвид искането за одобрение да не бъде свикван конвент, представено от Европейския съвет съгласно член 48, параграф 3, втора алинея от Договора за Европейския съюз (C7–0386/2011),
            
         
               —
            
            
               като взе предвид член 6, параграф 1 от Договора за Европейския съюз и като взе предвид Хартата,
            
         
               —
            
            
               като взе предвид заключенията от заседанието в рамките на Европейския съвет на 29 и 30 октомври 2009 г. на държавните и правителствените ръководители на държавите членки,
            
         
               —
            
            
               като взе предвид член 74а и член 81, параграф 1 от своя правилник,
            
         
               —
            
            
               като взе предвид препоръката на комисията по конституционни въпроси (A7-0282/2012),
            
         като има предвид, че:
   
               А.
            
            
               Хартата бе съставена от конвент, проведен от 17 декември 1999 г. до 2 октомври 2000 г., в който участваха представители на Парламента, държавите членки, националните парламенти и Комисията; Хартата бе огласена на 7 декември 2000 г. и текстът й бе адаптиран в Страсбург на 12 декември 2007 г.;
            
         
               Б.
            
            
               от 22 февруари 2002 г. до 18 юли 2003 г. бе проведен втори конвент за съставяне на Договор за създаване на Конституция за Европа, по-голямата част от съдържанието на който бе включена в Договора от Лисабон, влязъл в сила на 1 декември 2009 г.;
            
         
               В.
            
            
               двата конвента бяха свикани с цел разглеждане на значими въпроси, засягащи конституционния ред на Съюза, включително приемането на правно обвързващи текстове, с които се установяват основни права и принципи, признати от Съюза,
            
         
               Г.
            
            
               в светлината на гореизложеното не е необходимо да бъде свикван конвент с цел проучване на предложението, приложното поле на Протокол № 30 относно прилагането на Хартата на основните права на Европейския съюз към Полша и към Обединеното кралство да бъде разширено така, че да обхваща Чешката република, тъй като въздействието на предложението, ако има такова, ще бъде ограничено;
            
         
            
               1.
            
            
               Одобрява предложението на Европейския съвет да не се свиква конвент;
            
         
            
               2.
            
            
               Възлага на своя председател да предаде настоящото решение на Европейския съвет, на Съвета, на Комисията и на националните парламенти.